proxectonos/corpus_dominio_legal_administrativo_tmp huggingface dataset:
ORDE do 27 de febreiro de 1996 pola que se fai púbico o cadro de persoal de profesores de ensino secundario, profesores técnicos de formación profesional, profesores de escolas oficiais de idiomas, catedráticos de música e artes escénicas, profesores de música e artes escénicas, profesores de artes plásticas e deseño e mestres de taller de artes plásticas e deseño para o curso 1996-1997.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/03/1996

A base segunda da Orde do 10 de novembro de 1995 (DOG do 17) pola que se convocaba concurso de traslados entre funcionarios docentes dos corpos de profesores que imparten o ensino secundario, formación profesional, ensinanzas artísticas e idiomas, determinaba que se convocaban as vacantes no momento da convocatoria, as que se producisen ata o 31 de decembro de 1995 e que se incluirán aquelas vacantes que se orixinen como consecuencia das xubilación forzosas que se produzan no curso 1995-1996, todas elas sempre que se correspondan con prazas que teñen o seu funcionamento previsto na planificación xeral educativa.
Na súa virtude, a Consellería de Educación e Ordenación Universitaria,
DISPÓN:
Primeiro.-Publicar nos anexos I, II, III, IV, V, VI e VII desta orde os cadros de persoal de profesorado para o curso 1996-1997 en cada centro de bacharelato, de educación secundaria e profesional, de educación secundaria, de formación profesional, escola oficial de idiomas, conservatorios de música e escolas de artes aplicadas e oficios artísticos.
Segundo.-Tódalas vacantes que figuran nos anexos poderán ser obxecto de concurso de traslados, conforme o disposto na orde de convocatoria.
Terceiro.-A publicación dos cadros de persoal e a adxudicación das vacantes no concurso de traslados non prexulgan a futura adscrición da profesorado das especialidades propias da formación profesional específica.
Santiago de Compostela, 27 de febreiro de 1996.
Juan Piñeiro Permuy
Conselleiro de Educación e Ordenación Universitaria
1571
ORDE do 19 de febreiro 1996 pola que se dan instruccións para a conmemoración do Día das Letras Galegas nos centros de ensino non universitario de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/03/1996

A institucionalización pola Real Academia Galega, a partir de 1963, do Día das Letras Galegas o 17 de maio, foi sen dúbida un acontecemento que ano tras ano colleu pulo e resonancia na nosa sociedade, de tal xeito que en toda a Comunidade Autónoma galega se proxecta a figura homenaxeada e serve, ó mesmo tempo, para reflexionar sobre Galicia, sobre a súa lingua e sobre a súa cultura.
A Real Academia Galega tomou como punto de partida para a celebración desta efeméride a publicación no ano 1863 de Cantares Gallegos, de Rosalía de Castro.
O Decreto 15/1996, do 12 de xaneiro, declara o ano 1996 como Ano de Xesús Ferro Couselo, unha das personalidades que máis contribuíu ó coñecemento do noso pasado. Creador e impulsor de innumerables iniciativas culturais que abranguen diversos campos, desde os arquivos ata os museos, a arqueoloxía e o mundo editorial, foi un destacado profesor que impartiu o seu maxisterio acompañado da investigación. É un dos máis importantes investigadores sistemáticos da nosa cultura contribuíndo cos seus traballos a dar a coñecer mellor a nosa terra non só en Galicia senón tamén fóra dela.
Os galegos de todo o mundo debémoslle recoñecemento a esta personalidade da nosa cultura, polo que debemos contribuír non só a dar a coñecer na nosa terra a figura deste galego insigne, e a súa obra, senón tamén a anima-los galegos a segui-lo seu exemplo de traballador incansable a prol do seu país.
Por iso, esta consellería,
DISPÓN:
Primeiro.-Durante o mes de maio destacarase en tódolos centros docentes da Comunidade Autónoma galega a importancia que ten para Galicia o Día das Letras Galegas.
Segundo.-O profesorado, de acordo coa liña que estableza o consello escolar de cada centro, programará as actividades escolares que considere oportunas para un mellor coñecemento desta data.
Terceiro.-En calquera caso, cando menos, dedicarase en cada un dos grupos de cada curso unha hora ó desenvolvemento dunha lección ou conferencia-coloquio, adaptada á idade do alumnado, na que se poña de manifesto a importancia que ten para Galicia a nosa lingua, facendo referencia ó persoeiro homenaxeado este ano: Xesús Ferro Couselo.
Santiago de Compostela, 19 de febreiro de 1996.
Juan Piñeiro Permuy
Conselleiro de Educación e Ordenación Universitaria
1666
ORDE do 12 de marzo de 1996 pola que se nomea o presidente do Consello Regulador da denominación de producto galego de calidade Mexillón de Galicia.
CONSELLERÍA DE PESCA, MARISQUEO E ACUICULTURA — II. AUTORIDADES E PERSOAL — 22/03/1996

De conformidade co artigo 24.1º a) do Regulamento da denominación producto galego de calidade Mexillón de Galicia, aprobado pola Orde do 24 de novembro de 1994, logo de celebradas as eleccións ó Consello Regulador da denominación o día 10 de febreiro de 1996, e trala proposta unánime do propio Consello Regulador, constituído na xuntanza celebrada para ós efectos o 15 de febreiro de 1996, debe procederse á designación do presidente do citado consello.
En consecuencia, e en virtude das facultades que teño conferidas decordo coa disposición derradeira primeira do Decreto 421/1993, do 17 de decembro, polo que se regula a denominación de producto galego de calidade para o sector da pesca, o marisqueo e a acuicultura,
DISPOÑO:
Artigo único.-Desígnase presidente do Consello Regulador da denominación producto galego de calidade Mexillón de Galicia a Olimpio Castelo González.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 12 de marzo de 1996.
Juan Caamaño Cebreiro
Conselleiro de Pesca, Marisqueo e Acuicultura
1460
CORRECCIÓN de erros.-Resolución do 4 de marzo de 1996, da Dirección Xeral de Ordenación Educativa e Centros, pola que se seleccionan os centros desta Comunidade Autónoma que participarán na actividade de escolas viaxeiras durante o ano 1996.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/03/1996

Advertido erro na devandita resolución publicada no DOG nº 54, do venres, 15 de marzo de 1996, cómpre face-la oportuna corrección:
Na páxina 2.347, no anexo, primeira quenda: 16 de abril-3 de xuño, na columna Data, na liña 16, onde di: «7-13 maio», debe dicir: «14-20 maio».
1516
RESOLUCIÓN do 22 de febreiro de 1996, da Secretaría Xeral da Consellería de Educación e Ordenación Universitaria, pola que se emprazan as partes interesadas no recurso contencioso-administrativo número 222/1996, interposto por Sara Rozas Gaudeoso, contra resolución da Delegación Provincial da Consellería de Educación e Ordenación Universitaria da Coruña, de data 7-12-1995.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/03/1996

Ponse en xeral coñecemento que, con esta data, se lle remite ó presidente da Sección Primeira da Sala do Contencioso-Administrativo do Tribunal Superior de Xustiza de Galicia o expediente reclamado por esta en relación co recurso contencioso-administrativo nº 222/1996, interposto por Sara Rozas Gaudeoso, contra resolución da Delegación Provincial da Consellería de Educación e Ordenación Universitaria da Coruña, con data 7-12-1995, sobre adscrición funcional do profesorado do colexio público de Xuño-Porto do Son, co fin de que poidan comparecer diante do dito tribunal, no prazo de nove días, cantos aparezan como interesados nel, de conformidade co establecido no artigo 64 da Lei regu
ladora da xurisdicción contencioso-administrativa, segundo a redacción dada pola Lei 10/1992, do 30 de abril, sobre medidas urxentes de reforma procesual.
Santiago de Compostela, 22 de febreiro de 1996.
Juan José Bértolo Cadenas
Secretario xeral da Consellería de Educación e Ordenación Universitaria
1729
CORRECCIÓN de erros.-Decreto 64/1996, do 15 de febreiro, polo que se establece a estructura orgánica dos servicios centrais do Servicio Galego de Saúde.
CONSELLERÍA DE SANIDADE E SERVICIOS SOCIAIS — I. DISPOSICIÓNS XERAIS — 25/03/1996

Publicado o Decreto 64/1996, do 15 de febreiro, polo que se establece a estructura orgánica dos servicios centrais do Servicio Galego de Saúde, no Diario Oficial de Galicia nº 41 do 27 de febreiro de 1996, e advertidos erros nel, cómpre face-las seguintes correccións:
-Na páxina 1.556, no artigo 2º, no apartado 1, onde di: «c) O secretario xeral da Consellería de Sanidade e Servicios Sociais e os directores xerais da consellería do Sergas», debe dicir: «c) O secretario xeral da Consellería de Sanidade e Servicios Sociais e os directores xerais da consellería e do Sergas».
-Na páxina 1.566, no artigo 23.2, onde di: «-A análise e informatización, en coordinación coa Secretaría Xeral da Consellería de Sanidade e Servicios Sociais, do cadro de persoal do organismo, e o seu seguimento e control, na coordinación cos centros asistenciais», debe dicir: «A análise e informatización, en coordinación coa Secretaría Xeral, do cadro de persoal do orgasnismo,e o seu seguimento e control, en coordinación cos centros asistenciais».
-Na páxina 1.567, na disposición transitoria cuarta, onde di: «A Consellería de Sanidade e Servicios Sociais, de coformidade co disposto no artigo 15.5º e a Lei 4/1988, do 26 de maio, da función pública de Galicia,...», debe dicir: «A Consellería de Sanidade e Servicios Sociais, de conformidade co disposto no artigo 15.5º da Lei 4/1988, do 16 de maio, da función pública de Galicia,...».
2155
CORRECCIÓN de erros.-Decreto 63/1996, do 15 de febreiro, polo que se establece a estructura orgánica dos servicios centrais da Consellería de Sanidade e Servicios Sociais.
CONSELLERÍA DE SANIDADE E SERVICIOS SOCIAIS — I. DISPOSICIÓNS XERAIS — 25/03/1996

Publicado o Decreto 63/1996, do 15 de febreiro, polo que se establece a estructura orgánica dos servicios centrais da Cosellería de Sanidade e Servicios Sociais, no Diario Oficial de Galicia nº 41 do 27 de febreiro de 1996, e advertidos erros nel, cómpre face-la seguinte corrección:
-Na páxina 1.549, no artigo 6º, no seu primeiro parágrafo, onde di: «É a unidade encargada da coordinación dos servicios de carácter xeral, do réxime interior, dos rexistros e arquivos e do asesoramento técnico-xurídico da consellería, sen prexuízo das competencias que nesta última función teña atribuída a Dirección Xeral de Servicios Sociais», debe dicir: «É a unidade encargada da coordinación dos servicios de carácter xeral, do réxime interior, dos rexistros e arquivos e do asesoramento técnico-xurídico da consellería».
-Na páxina 1.551, onde di: «10.3. Servicio de Saúde Escolar, Natural e do Ocio», debe dicir: «10.3. Servicio de Saúde Escolar, Laboral e do Ocio».
9601914
ORDE do 9 de febreiro de 1996 pola que se delegan determinadas competencias no director de Recursos Humanos e Relacións Laborais do Complexo Hospitalario de Santiago de Compostela.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 13/03/1996

Ante a necesidade de garantir que se adopten solucións organizativas eficaces e co fin de conseguir unha maior axilización no trámite e resolución dos asuntos administrativos faise preciso delegar determinadas competencias no director de Recursos Humanos e Relacións Laborais do Complexo Hospitalario de Santiago de Compostela.
Na súa virtude, facendo uso das facultades que me confiren os artigos 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro, o artigo 3.2º do Decreto 199/1994, do 16 de xuño, polo que se establece a estructura orgánica do Servicio Galego de Saúde, o artigo 72.4º da Lei 11/1992 do 7 de outubro, de réxime financeiro e presupuestario de Galicia,
DISPOÑO:
Artigo único.-Delégase no director de Recursos Humanos e Relacións Laborais do Complexo Hospitalario de Santiago de Compostela o nomeamento ou contratación de persoal temporal das institucións ou servicios deles dependentes, logo de autorización da correspondente dirección provincial, así como a selección e nomeamento de persoal temporal na categoría de facultativo especialista, sempre que, en tódolos casos anteriores, a duración dos servicios non vai ser superior a tres meses.
Os acordos que se adopten en virtude desta delegación deberán ser notificados á Dirección Xeral de Recursos Humanos e á respectiva dirección provincial.
Disposición derrogatoria
Derróganse cantas disposicións de igual ou inferior rango se opoñan ó establecido nesta orde.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 9 de febreiro de 1996.
José M. Romay Beccaría
Conselleiro de Sanidade e Servicios Sociais
1512
RESOLUCIÓN do 14 de febreiro de 1996, da Dirección Xeral de Recursos Humanos, pola que se emprazan as partes interesadas no recurso contencioso-administrativo número 1/198/96, interposto pola Asociación de Médicos Substitutos de Lugo (Amesu) ó amparo da Lei 62/1978, de protección xurisdiccional dos dereitos fundamentais da persoa.
SERVICIO GALEGO DE SAÚDE — III. OUTRAS DISPOSICIÓNS — 15/03/1996

Notificóuselle á Consellería de Sanidade e Servicios Sociais providencia da Sala do Contencioso-Administrativo do Tribunal Superior de Xustiza de Galicia pola que se reclama o expediente relativo ó recurso nº 1/198/1996, interposto pola Asociación de Médicos Substitutos de Lugo (Amesu) contra o
pacto sobre nomeamentos e contratos temporais do persoal estatutario nas institucións sanitarias xestionadas polo Servicio Galego de Saúde (DOG nº 14, do 19 de xaneiro de 1996).
En consecuencia, esta dirección xeral acorda, de conformidade co disposto no artigo 8 da Lei 62/1978, do 26 de decembro, de protección xurisdiccional dos dereitos fundamentais da persoa, a remisión do citado expediente administrativo, o que se notifica para xeral coñecemento de tódalas persoas interesadas no procedemento e son emprazadas para que poidan comparecer e constituírse en parte en autos na sección primeira da referida sala no prazo de cinco días.
Santiago de Compostela, 14 de febreiro de 1996.
Carlos Negreira Souto
Director xeral de Recursos Humanos
1428
CORRECCIÓN de erros.-Orde do 1 de febreiro de 1996 pola que se establece a convocatoria pública para a programación de accións de formación ocupacional cofinanciadas polo Fondo Social Europeo na Comunidade Autónoma de Galicia correspondentes ó exercicio de 1996.
CONSELLERÍA DE FAMILIA, MULLER E XUVENTUDE — III. OUTRAS DISPOSICIÓNS — 13/03/1996

Advertido erro na devandita orde, publicada no DOG nº 33, do xoves, 15 de febreiro de 1996, cómpre efectua-la siguiente corrección:
No parágrafo primeiro do artigo 8 onde di: «As accións formativas poderán iniciarse ata o 31 de agosto de 1996 e rematarse ata o 31 de xaneiro de 1997, debendo estar xustificados os custos inherentes a elas o 29 de febreiro de 1997», debe dicir: «As accións formativas poderán iniciarse ata o 31 de agosto de 1996 e rematarse ata o 31 de xaneiro de 1997, debendo estar xustificados os custos inherentes a elas o 28 de febreiro de 1997».
96-1743
RESOLUCIÓN do 14 de febreiro de 1996, da Dirección Xeral de Recursos Humanos, pola que se emprazan as partes interesadas no recurso contencioso-administrativo número 1/1930/95, interposto pola Asociación de Médicos e Practicantes Interinos de Galicia.
SERVICIO GALEGO DE SAÚDE — III. OUTRAS DISPOSICIÓNS — 15/03/1996

Notificóuselle ó Servicio Galego de Saúde providencia da Sala do Contencioso-Administrativo do Tribunal Superior de Xustiza de Galicia pola que se reclama o expediente relativo ó recurso nº 1/1930/95, interposto pola Asociación de Médicos e Practicantes Interinos de Galicia contra o Decreto 269/1995, do 5 de outubro (DOG nº 200, do 18 de outubro), polo que se aproba a oferta de emprego público para o ano 1995 do persoal funcionario incluído no ámbito de aplicación da Lei 17/1989, do 23 de outubro, e contra o Decreto 200/1993, do 29 de xullo (DOG nº 167, do 31de agosto), de ordenación da atención primaria na Comunidade Autónoma de Galicia.
En consecuencia, esta dirección xeral acorda, de conformidade co disposto no artigo 64 da Lei reguladora da xurisdicción contencioso-administrativa, a remisión do citado expediente administrativo, o que se notifica para xeral coñecemento de tódalas persoas interesadas no procedemento e son emprazadas para que poidan comparecer e constituírse en parte en autos na sección primeira da referida sala no prazo de nove días.
Santiago de Compostela, 14 de febreiro de 1996.
Carlos Negreira Souto
Director xeral de Recursos Humanos
1550
RESOLUCIÓN do 8 de febreiro de 1996, da Delegación Provincial da Coruña, pola que se autoriza e se aproba o proxecto de execución da instalación eléctrica que se cita. (Expediente número IN407A 95/176-1).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 19/03/1996

Visto o expediente para outorgamento de autorización administrativa e aprobación do proxecto de execución da instalación eléctrica que se detalla:
Solicitante: Unión Eléctrica-Fenosa, S.A.
Enderezo social: Severo Ochoa, 2, 15008 A Coruña.
Denominación: modificado 1 ó proxecto de L.M.T., C.T. e R.B.T. Zas-Gonte.
Situación: Negreira.
Descricións técnicas: modificado o proxecto nomeado L.M.T., C.T. e R.B.T. en Zas (Negreira) consistente en:
-Liña eléctrica aérea de media tensión a 15/20 kV, sobre apoios de formigón e conductor LA-56, de 952 m de lonxitude, que parte da liña Ameixeiras-Negreira-Ponte Insua (expediente número 51502) e final no C.T. de Zas.
-Centro de transformación aéreo de 50 kVA e tensións de 20/0,380-0,220 kV en Zas, con rede de baixa tensión sobre apoios de formigón conductor R.Z. de 2.951 m de lonxitude, discorrendo polos lugares de Zas, Gonte e Gándara. Negreira.
Cumpridos os trámites ordenados nos capítulos III e IV do Decreto 2617/1966, do 20 de outubro, sobre autorización de instalacións eléctricas, esta delegación provincial resolve,
Autorizar e aproba-lo proxecto de execución das devanditas instalacións, nas que as características axustaranse en tódalas súas partes ás que figuran no mesmo e ás condicións técnicas e de seguridade establecidas nos regulamentos de aplicación e nos condicionados establecidos polos ministerios, organismos ou corporacións que constan nos expedientes.
A Coruña, 8 de febreiro de 1996.
Juan I. Lizaur Otero
Delegado provincial da Coruña
9601711
RESOLUCIÓN do 8 de febreiro de 1996, da Delegación Provincial da Coruña, pola que se autoriza e se aproba o proxecto de execución da instalación eléctrica que se cita. (Expediente número IN407A 95/173-1).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 19/03/1996

Visto o expediente para outorgamento de autorización administrativa e aprobación do proxecto de execución da instalación eléctrica que se detalla:
Solicitante: Unión Eléctrica-Fenosa, S.A.
Enderezo social: Severo Ochoa, 2, 15008 A Coruña.
Denominación: L.M.T. Subtr. D.C. e C.T. tipo Subtr. en Cruceiro da Coruña.
Situación: Santiago de Compostela.
Descricións técnicas: liña eléctrica subterránea de media tensión, a 15/20 kV, baixo tubo e con conductor R.H.V. 12/20 kV, de 3(1x240) mm Al, en dobre circuíto de 60 m de lonxitude, con orixe no C.T. Palas (expediente número 52048) e remate no C.T. que se vai instalar no Cruceiro da Coruña. Centro de transformación no soto edificio vivendas no Cruceiro da Coruña, de 400 kVA, con dúas celas de liña e cela protección Trafo, Santiago de Compostela.
Cumpridos os trámites ordenados nos capítulos III e IV do Decreto 2617/1966, do 20 de outubro, sobre autorización de instalacións eléctricas, esta delegación provincial resolve,
Autorizar e aproba-lo proxecto de execución das devanditas instalacións, nas que as características axustaranse en tódalas súas partes ás que figuran no mesmo e ás condicións técnicas e de seguridade establecidas nos regulamentos de aplicación e nos condicionados establecidos polos ministerios, organismos ou corporacións que constan nos expedientes.
A Coruña, 8 de febreiro de 1996.
Juan I. Lizaur Otero
Delegado provincial da Coruña
9601710
RESOLUCIÓN do 9 de febreiro de 1996, da Delegación Provincial da Coruña, de autorización administrativa, declaración de utilidade pública e aprobación do proxecto de execución da instalación eléctrica que se cita. (Expediente número IN407A 95/83-1).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 19/03/1996

Visto o expediente para outorgamento de autorización administrativa, declaración de utilidade pública e aprobación do proxecto de execución da instalación eléctrica que a continuación se detalla:
Solicitante: Unión Eléctrica-Fenosa, S.A.
Enderezo social: Severo Ochoa, 2, 15008 A Coruña.
Denominación: modificado 1 ó proxecto de L.M.T., CC.TT. Ervedíns-Iglesario.
Situación: Arteixo.
Descricións técnicas: L.M.T., aérea, a 15/20 kV, de 289 m de lonxitude, en LA-56, que parte da L.M.T. a C.T. Tis e remata no C.T. Ervedíns, de 50 kVA. L.M.T., aérea, a 15/20 kV, de 517 m de lonxitude, en LA-56, que parte da L.M.T. a C.T. Barreiras e remata no C.T. Igrexario, de 50 kVA, a 15 kV-B.2.
Cumpridos os trámites ordenados nos capítulos III e IV dos decretos 2617 e 2619/1966, do 20 de outubro, sobre autorización e expropiación forzosa das instalacións eléctricas, esta delegación provincial resolve,
Autorizar, declarar de utilidade pública e aproba-lo proxecto de exeución das devanditas instalacións, nas que as características axustaranse en tódalas súas partes ás que figuran no mesmo e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan nos expedientes.
A Coruña, 9 de febreiro de 1996.
Juan I. Lizaur Otero
Delegado provincial da Coruña
9601730
RESOLUCIÓN do 8 de febreiro de 1996, da Delegación Provincial da Coruña, pola que se autoriza e se aproba o proxecto de execución da instalación eléctrica que se cita. (Expediente número IN407A 95/184-1).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 19/03/1996

Visto o expediente para outorgamento de autorización administrativa e aprobación do proxecto de execución da instalación eléctrica que se detalla:
Solicitante: Unión Eléctrica-Fenosa, S.A.
Enderezo social: Severo Ochoa, 2, 15008 A Coruña.
Denominación: L.M.T., C.T. e RR.BB.TT. de Vilagudín e Vilartarreo.
Situación: T.M. de Ordes e Tordoia.
Descricións técnicas: liña eléctrica aérea de media tensión, a 20 kV, sobre apoios metálicos e de formigón e conductor LA-56, de 801 m de lonxitude, con orixe na liña Gorguillos-Lesta (expediente número 51043) e final no C.T. que se vai instalar en Vilagudín. Centro de transformación aéreo de 50 kVA, e tensións de 20/0,380-0,220 kV en Vilagudín, con rede de baixa tensión sobre apoios de formigón e conductor R.Z. de 2.184 m de lonxitude nos lugares de Vilagudín e Vilartarreo. T.M. de Ordes.
Cumpridos os trámites ordenados nos capítulos III e IV do Decreto 2617/1966, do 20 de outubro, sobre autorización de instalacións eléctricas, esta delegación provincial resolve,
Autorizar e aproba-lo proxecto de execución das devanditas instalacións, nas que as características axustaranse en tódalas súas partes ás que figuran no mesmo e ás condicións técnicas e de seguridade establecidas nos regulamentos de aplicación e nos condicionados establecidos polos ministerios, organismos ou corporacións que constan nos expedientes.
A Coruña, 8 de febreiro de 1996.
Juan I. Lizaur Otero
Delegado provincial da Coruña
9601708
RESOLUCIÓN do 8 de febreiro de 1996, da Delegación Provincial da Coruña, pola que se autoriza e se aproba o proxecto de execución da instalación eléctrica que se cita. (Expediente número IN407A 95/178-1).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 19/03/1996

Visto o expediente para outorgamento de autorización administrativa e aprobación do proxecto de execución da instalación eléctrica que se detalla:
Solicitante: Unión Eléctrica-Fenosa, S.A.
Enderezo social: Severo Ochoa, 2, 15008 A Coruña.
Denominación: L.M.T., CC.TT. e R.B.T. de Raño-Meiquiz e Leiro.
Situación: T.M. de Rianxo.
Descricións técnicas: derivada de liña eléctrica de media tensión, a 20 kV, sobre apoio de formigón e conductor LA-56, de 6 m de lonxitude, con orixe na liña Rianxo-Leiro (expediente número 50779) e final no C.T. que se vai instalar en Raño. Centro de transformación aéreo de 100 kVA, e tensións de 20/0,380-0,220 kV en rede de baixa tensión sobre apoios de formigón e conductor R.Z. de 2.790 m de lonxitude discorrendo polos lugares de Raño, Meiquiz e Leiro. T.M. de Rianxo.
Cumpridos os trámites ordenados nos capítulos III e IV do Decreto 2617/1966, do 20 de outubro, sobre autorización de instalacións eléctricas, esta delegación provincial resolve,
Autorizar e aproba-lo proxecto de execución das devanditas instalacións, nas que as características axustaranse en tódalas súas partes ás que figuran no mesmo e ás condicións técnicas e de seguridade establecidas nos regulamentos de aplicación e nos condicionados establecidos polos ministerios, organismos ou corporacións que constan nos expedientes.
A Coruña, 8 de febreiro de 1996.
Juan I. Lizaur Otero
Delegado provincial da Coruña
9601712
DECRETO 113/1996, do 7 de marzo, polo que se declara a utilidade pública e se dispón a urxente ocupación dos bens e dereitos afectados polas obras de acondicionamento da estrada PO-404 e PO-400, treito: Rañada-Salvaterra de Miño, clave: N/PO/89.16.2.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 19/03/1996

Con data do 29 de febreiro de 1996 o conselleiro de Política Territorial, Obras Públicas e Vivenda aprobou o proxecto de trazado da obra: acondicio
namento da estrada PO-404 e PO-400, treito: Rañada-Salvaterra de Miño, clave: N/PO/89.16.2.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2º do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración a súa especial incidencia na seguridade vial e a continuidade de actuacións feitas no itinerario.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día sete de marzo de mil novecentos noventa e seis,
DISPOÑO:
Artigo único.
Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado da obra: acondicionamento da estrada PO-404 e PO-400, treito: Rañada-Salvaterra de Miño, clave: N/PO/89.16.2.
Santiago de Compostela, sete de marzo de mil novecentos noventa e seis.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
9601951
DECRETO 114/1996, do 7 de marzo, polo que se aproba o cambio de denominación oficial do concello de Cabana polo de Cabana de Bergantiños.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 19/03/1996

Ante as continuas confusións que se veñen producindo na tramitación dos distintos expedientes municipais perante os organismos oficiais, motivadas pola similitude fonética existente entre o Concello de Cabana e outros concellos e lugares desta Comunidade Autónoma, o Pleno da Corporación, en sesión extraordinaria celebrada o 28 de xullo de 1995 adoptou acordo relativo á inicia-lo expediente de troco de denominación oficial do Concello de Cabana (A Coruña), polo de Cabana de Bergantiños.
Tralo período de información pública por plazo de 30 días non se presentaron reclamacións.
Emitiu informe favorable a Deputación Provincial da Coruña e foi solicitado informe da Real Sociedade Xeográfica.
O Pleno da Corporación, en sesión celebrada o 26 de decembro de 1995, acordou aprobar con carácter definitivo o troco da denominación oficial.
Corresponde á Xunta de Galicia a competencia para aproba-lo troco de denominacións dos concellos, de conformidade co disposto nos artigos 1º.2.3
do Real decreto 1014/1979, do 13 de febreiro, artigo 11.1º do R.D. lexislativo 781/1986, do 18 de abril e artigo 26.1º do R.D. 1690/1986, do 11 de xullo.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día sete de marzo de mil novecentos noventa e seis,
DISPOÑO:
Aproba-lo troco de denominación oficial do concello de Cabana (A Coruña), polo de Cabana de Bergantiños.
Santiago de Compostela, sete de marzo de mil novecentos noventa e seis.
Manuel Fraga Iribarne
Presidente
Juan Miguel Diz Guedes
Conselleiro de Xustiza, Interior e Relacións Laborais
1554
DECRETO 112/1996, do 7 de marzo, polo que se declara a utilidade pública e se dispón a urxente ocupación dos bens e dereitos afectados polas obras de acondicionamento da estrada PO-233, treito: Pontevedra-Cotobade, clave: N/PO/94.2.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 19/03/1996

Con data do 1 de marzo do 1996 o conselleiro de Política Territorial, Obras Públicas e Vivenda aprobou o expediente de información pública e definitivamente o proxecto de trazado da obra: acondicionamento da estrada PO-233, treito: Pontevedra-Cotobade, clave: N/PO/94.2.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2º do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración a súa especial incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día sete de marzo de mil novecentos noventa e seis,
DISPOÑO:
Artigo único.
Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado da obra: acondicionamento da estrada PO-233, treito: Pontevedra-Cotobade, clave: N/PO/94.2.
Santiago de Compostela, sete de marzo de mil novecentos noventa e seis.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
9601901
CORRECCIÓN de erros.-Resolución do 26 de febreiro de 1996, da Dirección Xeral de Transportes, pola que se convocan probas de constatación da capacitación profesional para o exercicio das actividades de transportistas por estrada, axencia de transporte de mercadorias, transitario e almacenista-distribuidor.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 19/03/1996

Advertido erro na resolución antes citada, publicada no DOG do día 6 de marzo de 1996, é necesario efectua-las seguintes rectificacións:
Na páxina 1.871 o apartado 2 da base quinta, día 8 de xuño, da susodita convocatoria.
Onde di:
«... Específico interior e internacional de viaxeiros.
13 h. Apelidos comprendidos entre os que comezan por «Q» e os que comezan por «Z», ambos inclusive».
Debe dicir:
«... Específico interior e internacional de mercadorías.
13 h. Apelidos comprendidos entre os que comezan por «Q» e os que comezan por «Z», ambos inclusive».
Esta corrección non modifica o prazo de presentación de instancias.
9601709
CORRECCIÓN de erros.-Resolución conxunta do 26 de xaneiro de 1996, da Secretaría Xeral da Consellería de Sanidade e Servicios Sociais e da Dirección Xeral de Recursos Humanos do Servicio Galego de Saúde, pola que se ordena a publicación do acordo subscrito pola Administración sanitaria e as centrais sindicais UGT, CSIF e SATSE, sobre determinados aspectos retributivos e outras condicións de traballo do persoal estatutario sanitario non facultativo e non sanitario de atención especializada de institucións sanitarias do Servicio Galego de Saúde.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 19/03/1996

Advertidos erros no texto da citada disposición, publicada no DOG nº 34, do 16 de febreiro de 1996, páxinas 1.262 a 1.266, cómpre face-las oportunas correccións:
-Na páxina 1.263, apartado 2.b), onde di: «... ó longo do ano inferior a seis semanas en cómputo anual.», debe dicir: «... ó longo do ano non inferior a seis semanas en cómputo anual.».
-Na táboa de xornada efectiva anual en función do número de noites traballadas que figura como anexo debe inserirse unha liña ó remate do módulo de 9 semanas de noites, onde debe aparecer:
Módulo
noites
Noites
ano
LSN
M/T
V
LD
L
Xornada
efectiva
9
32
32
172
30
9
90
1.524
-Igualmente na referida táboa na penúltima liña, onde di:
Módulo
noites
Noites
ano
LSN
M/T
V
LD
L
Xornada
efectiva
19
67
67
109
30
9
83
1.443
Debe dicir:
Módulo
noites
Noites
ano
LSN
M/T
V
LD
L
Xornada
efectiva
19
67
67
109
30
9
83
1.433
9601894
DECRETO 109/1996, do 7 de marzo, polo que se declara a utilidade pública e se dispón a urxente ocupación dos bens e dereitos afectados polas obras de alargamento e mellora da estrada PO-400, treito: Arbo-Crecente, clave: N/PO/89.16.5.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 19/03/1996

Con data do 28 de febreiro do 1996 o conselleiro de Política Territorial, Obras Públicas e Vivenda aprobou o expediente de información pública e definitivamente o proxecto de trazado da obra: alargamento e mellora da estrada PO-400, treito: Arbo-Crecente, clave: N/PO/89.16.5.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2º do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración pola continuidade das actuacións que se veñen realizando no itinerario, que contan con financiamento comunitario (INTERREG II).
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día sete de marzo de mil novecentos noventa e seis,
DISPOÑO:
Artigo único.
Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado da obra: alargamento e mellora da estrada PO-400, treito: Arbo-Crecente, clave: N/PO/89.16.5.
Santiago de Compostela, sete de marzo de mil novecentos noventa e seis.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
9601898
DECRETO 111/1996, do 7 de marzo, polo que se declara a utilidade pública e se dispón a urxente ocupación dos bens e dereitos afectados polas obras de acondicionamento da estrada PO-223, treito: Pontevedra-Campolameiro, clave: N/PO/94.1.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 19/03/1996

Con data do 7 de febreiro do 1996 o conselleiro de Política Territorial, Obras Públicas e Vivenda aprobou o proxecto de trazado da obra: acondicionamento da estrada PO-223, treito: Pontevedra-Campolameiro, clave: N/PO/94.1.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2º do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración a súa especial incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día sete de marzo de mil novecentos noventa e seis,
DISPOÑO:
Artigo único.
Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado da obra: acondicionamento da estrada PO-223, treito: Pontevedra-Campolameiro, clave: N/PO/94.1.
Santiago de Compostela, sete de marzo de mil novecentos noventa e seis.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
9601900
DECRETO 110/1996, do 7 de marzo, polo que se declara a utilidade pública e se dispón a urxente ocupación dos bens e dereitos afectados polas obras de acondicionamento da estrada PO-262, treito: Vilasobroso-Mondariz, clave: N/PO/95.2.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 19/03/1996

Con data do 29 de febreiro do 1996 o conselleiro de Política Territorial, Obras Públicas e Vivenda aprobou o proxecto de trazado da obra: acondicionamento da estrada PO-262, treito: Vilasobroso-Mondariz, clave: N/PO/95.2.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2º do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada na referida declaración a súa especial incidencia na seguridade vial.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda e logo de deliberación do Consello da Xunta de Galicia na súa reunión do día sete de marzo de mil novecentos noventa e seis,
DISPOÑO:
Artigo único.
Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado da obra:
acondicionamento da estrada PO-262, treito: Vilasobroso-Mondariz, clave: N/PO/95.2.
Santiago de Compostela, sete de marzo de mil novecentos noventa e seis.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
9601899
ORDE do 22 de febreiro de 1996 pola que se segrega para efectos da execución dos traballos de concentración parcelaria a zona de San Vicente de Curtis e San Martín de Armental (Vilasantar-A Coruña).
CONSELLERÍA DE AGRICULTURA, GANDERÍA E MONTES — III. OUTRAS DISPOSICIÓNS — 20/03/1996

Por Decreto 68/1989, do 13 de abril, foi declarada de utilidade pública e interese social a urxente execución da concentración parcelaria da zona de San Vicente de Curtis e San Martín Armental, no concello de Vilasantar, A Coruña, sinalándose o perímetro inicial da dita zona, que integran a totalidade dos terreos das parroquias de Curtis e Armental, suscetible das rectificacións, inclusións e exclusións que se acorden ó abeiro dos artigos 23 e seguintes
da Lei 10/1985, do 14 de agosto, de concentración parcelaria para Galicia.
Iniciados os traballos relativos á concentración parcelaria da citada zona, detectouse unha forte oposición a esta por parte dos veciños da parroquia de Curtis, manifestada tanto por escrito como pola súa escasa colaboración. Non así na parroquia de Armental onde se xerou un claro ambiente, propicio ó citado proceso concentrador, polo que co fin de non interferir na marcha dos traballos realizados na mentada parroquia de Armental, faise necesario proceder á división por sectores dos terreos afectados.
Por iso e, de conformidade co disposto no artigo 30.I.3 do Estatuto de autonomía de Galicia, a Lei galega 10/1985, do 14 de agosto, de concentración parcelaria para Galicia, e en uso das facultazdes que me confire a Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo 1º
A zona de concentración parcelaria de Curtis-Armental (Vilasantar-A Coruña), divídese en dous sectores:
A. Sector de San Vicente de Curtis, que comprenderá a totalidade dos terreos da parroquia, cunha superficie de 1.840 ha.
B. Sector de San Martín de Armental, que comprenderá a totalidade dos terreos da parroquia, cunha superficie de 814 ha.
Artigo 2º
A execución e publicación das distintas fases do proceso de concentración poderán realizarse en cada sector de forma independiente.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 22 de febreiro de 1996.
Tomás Pérez Vidal
Conselleiro de Agricultura, Gandería e Montes
9601587
CORRECCIÓN de erros.-Orde do 15 de xaneiro de 1996 pola que se dictan instruccións sobre a confección de nóminas do persoal ó servicio da Administración autonómica para o ano 1996 e se revisan as súas retribucións.
CONSELLERÍA DE ECONOMÍA E FACENDA — III. OUTRAS DISPOSICIÓNS — 20/03/1996

Advertidos erros na citada Orde, publicada no DOG nº 16, do martes 23 de xaneiro de 1996, cómpre face-las seguintes correccións.
Na páxina 580, na táboa salarial por grupos do anexo VI, ó final desta táboa onde di: «as categorías 1, 2, 3, 4, 5, 6, 7, 8, 9, 10a, 10b, e 10c do grupo V percibirán...», debe dicir: «as categorías 1, 2, 3, 4, 5, 6, 7, 8, 9, 10a, 10b, 10c, e 10d do grupo V percibirán ....»
Na mesma páxina, na táboa que recolle os complementos salariais , onde di: «plus de penosidade 10.286 pts/mes», debe dicir: « plus de penosidade 10.826 pts/mes».
Na páxina 584, na táboa de retribucións correspondente ó persoal facultativo, na liña 7 despois da categoría SF-A-30, débese engadir a táboa que figura a continuación:
SF-A-31 MÉDICO XERAL (M2D1G3) SF A 24 152,037 68,855 106,373 36,947 10,916 0 4,943,320
SF-A-32 MÉDICO XERAL (M2D1G4) SF A 24 152,037 68,855 106,373 46,877 10,916 0 5,062,480
SF-A-33 MÉDICO XERAL (M2D2G1) SF A 24 152,037 68,855 106,373 21,843 10,916 0 4,762,072
SF-A-34 MÉDICO XERAL (M2D2G2) SF A 24 152,037 68,855 106,373 31,770 10,916 0 4,881,196
SF-A-35 MÉDICO XERAL (M2D2G3) SF A 24 152,037 68,855 106,373 40,279 10,916 0 4,983,304
SF-A-36 MÉDICO XERAL (M2D2G4) SF A 24 152,037 68,855 106,373 50,208 10,916 0 5,102,452
SF-A-37 MÉDICO XERAL (M2D3G1) SF A 24 152,037 68,855 106,373 25,201 10,916 0 4,802,368
SF-A-38 MÉDICO XERAL (M2D3G2) SF A 24 152,037 68,855 106,373 35,130 10,916 0 4,921,516
1473
ORDE do 15 de marzo de 1996 pola que se declara de interese galego a Fundación para la Investigación, Conservación y Desarrollo del Mundo Submarino (FICDS) e se ordena a súa inscrición no Rexistro de Fundacións, sección da Consellería da Presidencia e Administración Pública.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 25/03/1996

Con data do 14 de novembro de 1995 publicouse no Diario Oficial de Galicia a orde da Consellería da Presidencia e Administración Pública do 2 de novembro de 1995 pola que se clasifica como mixta a Fundación para la Investigación, Conservación y Desarrollo del Mundo Submarino (FICDS), adscribíndoa á Consellería da Presidencia e Administración Pública, que terá que exercer plenamente o protectorado sobre ela.
A fundación foi constituída en escritura pública outorgada en Lugo o día 12 de setembro de 1995 ante o notario desa cidade Manuel Julio Reigada Montoto, co número dous mil corenta e catro do seu protocolo, por Angel Esteban Iglesias Iglesias (intervindo ademais en representación de Alexis-Víctor Macía Díaz en virtude de poder que lle conferiu en escritura autorizada polo notario de Vigo, Alfredo Arturo Lorenzo Otero, co número mil setecentos tinta e tres de protocolo), Cristina Pérez Herraíz e Alexis-Víctor Macía Díaz.
Esta fundación, ó abeiro do establecido no artigo 6 dos seus estatutos, ten como finalidade esencial o estudio, investigación, conservación e desenvolvemento do mar, en especial atención ó medio submarino, baseándose en criterios de equidade, solidariedade, eficiencia e calidade, tendo sempre como referente a súa vocación e compromiso con Galicia.
Por todo iso, e en virtude das competencias que me confire o artigo 34.12º da Lei 1/1983, do 22 de febreiro, reguladora da Xunta de Galicia e do seu presidente, e segundo o establecido nos artigos 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e 32.3º do Decreto 248/1992, do 18 de xuño, polo que se aproba o réxime de organización e funcionamento do Protectorado das Fundacións de Interese Galego,
DISPOÑO:
Artigo único.
1. Declarar de interese galego a Fundación para la Investigación, Conservación y Desarrollo del Mundo Submarino (FICDS) ó cumpriren os seus estatutos as prescricións que para tal efecto sinala a vixente lexislación en materia de fundacións de interese galego.
2. Ordena-la inscrición da Fundación para la Investigación, Conservación y Desarrollo del Mundo Submarino (FICDS) no Rexistro de Fundacións de Interese Galego, sección da Consellería da Presidencia e Administración Pública, para os efectos constitutivos que sinala la Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 15 de marzo de 1995.
ositeo Rodríguez Rodríguez
Conselleiro da Presidencia e Administración Pública
2279
ORDE do 18 de marzo de 1996 pola que se designa vocal da comisión de selección dos participantes no IX, X, XI, XII e XIII cursos para a obtención do diploma de directivo.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 25/03/1996

Por Orde do 19 de decembro de 1995 (DOG nº 2, do 3 de xaneiro de 1996) desígnase a Jaime Bouzada Romero vocal da comisión que efectuará a selección dos participantes no IX, X, XI, XII e XIII cursos para a obtención do diploma de directivo.
Ante a renuncia presentada por este, de acordo co previsto no artigo 28 da Lei 30/1992, de réxime xurídico das administracións públicas e do procedemento administrativo común (BOE nº 285, do 27 de novembro),
DISPOÑO:
Artigo único.-Nomear a Rubén Víctor Lois Calviño, secretario xeral da Consellería de Cultura e Xuventude vocal da comisión encargada da selección dos participantes no IX, X, XI, XII e XIII cursos para a obtención do diploma de directivo da Xunta de Galicia.
Santiago de Compostela, 18 de marzo de 1996.
Dositeo Rodríguez Rodríguez
Conselleiro da Presidencia e Administración Pública
962